Poke เพื่อน มารยาทในการ Poke
ก่อนจะเริ่ม poke ใคร ก็มาฟังกันก่อนว่ามันคืออะไรกันแน่ เวลาคุณ poke เพื่อน เท่ากับ  ส่งแจ้งเตือนไปที่เพื่อนว่า "(ชื่อคุณ) poked you." เพื่อนเลือกได้ว่าจะ poke คุณกลับ ลบ poke หรือไม่ทำอะไรเลย จะมีบันทึกการ poke ในหน้า poke ของเพื่อนคุณ  หมายเหตุ: ทุกครั้งที่ poke ไป จะเห็นเฉพาะเพื่อนคนที่คุณ poke เท่านั้น พูดง่ายๆ คือนอกจากเพื่อนคนนั้น คนอื่นจะไม่เห็น poke นั้น คุณ poke เพื่อนได้ง่ายนิดเดียว เริ่มจากไปที่หน้าโปรไฟล์เขา โดยพิมพ์ชื่อในแถบค้นหา เข้าไปที่หน้า Friends ของคุณเอง หรือคลิกชื่อเขาที่โผล่มาใน news feed เป็นต้น คุณ poke ได้เฉพาะคนที่เป็นเพื่อนกับคุณเท่านั้น ถ้าไปยังหน้าโปรไฟล์ของคนอื่นที่ไม่ใช่เพื่อน จะไม่มีตัวเลือก poke . ทางด้านบนของโปรไฟล์เพื่อน จะเห็นรูปโปรไฟล์เขาทางซ้าย รูปปกกินบริเวณด้านบน และบางปุ่มทางซ้าย ให้มองหาปุ่มที่มีไอคอน ellipses (3 จุด) เจอแล้วก็คลิกได้เลย เพื่อส่งแจ้งเตือน poke ไปให้เพื่อน เพื่อนจะ poke กลับมา หรือลบ poke นั้นไปก็ได้ Facebook ให้คุณเช็ค poke ทั้งหมดได้ง่ายๆ โดยเข้าไปที่หน้า Pokes หรือก็คือ Facebook.com/pokes จะมีให้ดูว่าคุณ poke ใคร และใคร poke คุณมาบ้าง ถ้าคุณ poke กันไปมากับเพื่อนเรื่อยๆ หน้านี้จะแสดงจำนวนครั้งในการ poke โดยเรียงตามลำดับด้วย เวลามีคน poke คุณมา (หรือคุณ poke เขา แล้วเขา poke คุณกลับมา) จะมีปุ่ม "poke" สีฟ้าข้างชื่อเขาในหน้า Pokes ให้คลิกปุ่มนี้เพื่อ poke กลับไปที่เขาโดยอัตโนมัติ ถือว่าเป็นวิธีสุดสะดวกในการ poke ทีเดียวหลายๆ คนแบบไม่ต้องไปนั่งเข้าหน้าโปรไฟล์ทีละคน ทำไมคนเราถึง poke กัน จริงๆ ก็อธิบายยาก โดยเฉพาะคนที่ "ไม่เก็ต" เอาเป็นว่าเวลาคุณ poke ใครใน Facebook ก็เหมือน "สะกิด" กันในชีวิตจริงนั่นแหละ ประมาณว่า "สนใจกันหน่อย" หรือ "ทักนะ" แต่บางทีก็มีความหมายมากไปกว่านั้น คุณ poke เพื่อนแบบแหย่ๆ บอกให้รู้ว่าคิดถึง หรือปูทางไปสู่การแชทกันก็ยังได้ แล้วแต่คุณและเขาจะเข้าใจเลย แนะนำ: ถ้าคน 2 คนที่ปิ๊งๆ กันอยู่ มา poke กันกลางดึก ก็ให้อารมณ์ต่างกับเพื่อนที่โรงเรียน poke กันตอนพักเที่ยงอยู่แล้ว อันนี้ก็แล้วแต่จะคิดกันไป ถือเป็นมารยาทสำคัญในการ poke กันใน Facebook อาจจะมีบ้างที่ poke แข่งกันไปมารัวๆ ขำๆ แต่ระวังอย่าเผลอไป poke รัวๆ ใส่คนที่ไม่สนิท หรือไม่ได้เจอกันมานาน เพราะน่ารำคาญพอตัว ถ้าล็อกอินมาเจอแจ้งเตือนใหม่เยอะแยะให้ดีใจ แต่กลายเป็น poke ทั้งหมด ระวัง poke ถี่เกินไป จะหมดความสำคัญจนเพื่อนลบทิ้งหรือไม่สนใจอีกเลย เวลาคุณ poke ใคร จะมีแค่อีกฝ่ายที่เห็น เพราะงั้นอย่า poke เยอะๆ หวังให้เขาอายหรือเขิน เพราะไม่ใช่การ poke ออกสื่อ เดี๋ยวนี้บางคนก็รับแอดรัวๆ จนบางทีก็ไม่รู้จักหรือไม่สนิทกับ "เพื่อน" บางคนใน Facebook ถึงจะ poke คนพวกนี้ได้ ก็ไม่แนะนำ เพราะคุณเองก็คงขยาด ถ้ามีคนที่แทบไม่รู้จักกัน poke มาแบบไม่รู้หมายถึงอะไร พูดง่ายๆ คือคุณจะขนลุกไหม ถ้าเดินๆ อยู่แล้วมีคนมา สะกิด เข้า?
poke คืออะไร. ไปที่หน้าโปรไฟล์ของเพื่อน. คลิกปุ่ม "..." คลิก "Poke". ไปที่หน้า Poke เพื่อดูว่ามีใคร poke คุณมาบ้าง. กดปุ่มในหน้า Poke เพื่อ poke เพื่อกลับไป. poke เพื่อน ให้เขาสนใจ คุณ. อย่า poke รัวๆ. อย่า poke เรียกร้องความสนใจ. อย่า poke คนที่ไม่สนิท.
https://www.wikihow.com/Poke-a-Friend-on-Facebook https://www.wikihow.com/Poke-a-Friend-on-Facebook
Poking Your Friend Poking Etiquette